open-index/open-wikipedia-markdown huggingface dataset:
Portland Winterhawks

**Portland Winter Hawks** je hokejový klub v meste Portland (Oregon). Hrajú v WHL - Western Hockey League. Klub bol založený v roku 1976, keď sa prisťahoval z Edmontonu.

## Slávni hráči
Hráči Portland Winter Hawks, ktorí sa presadili v National Hockey League.

## Externé odkazy
* Portland Winter Hawks - oficiálna webstránka

Kategória:Kluby WHL
Absolutistická monarchia

[right|400px|thumb|[Zoznam štátov podľa štátneho zriadenia|Štáty a ich formy vlády. 

]]

**Absolutistická monarchia** alebo **absolútna monarchia** je monarchia charakterizovaná absolutizmom ako formou vlády.

V Európe existovala v 16. storočí až 18. storočí a postupne nahradzovala stavovskú monarchiu. Zvláštna forma je osvietenský absolutizmus.

Kategória:Politika
Kategória:Formy vlády
Antracit

**Antracit** je druh čierneho uhlia, ktorý sa vyznačuje najnižším obsahom prchavých horľavých látok (12 – 8 % hmotnosti), vysokým obsahom uhlíka (90 – 96 %) a veľkou výhrevnosťou. Je to čierne uhlie, ktoré bolo vystavené veľkému tlaku a teplu. Z hľadiska klasifikácie uhlia nemá samostatné postavenie. Je prechodným členom medzi antracitovým uhlím (8 – 12 % prchavých látok) a metaantracitom (1 – 3 % prchavých látok).

## Vlastnosti
Pod mikroskopom sú pozostatky rastlinných pletív pozorovateľné iba s ťažkosťami. Má silný, takmer až kovový lesk. Lom je lastúrnatý, s ostrými hranami. Je veľmi viskózne, tvrdosť podľa Mohsovej stupnice 2 – 2,5. Hustota sa pohybuje okolo 1 – 1,1 kg/dm³. Nedá sa spekať. Má dobrú elektrickú vodivosť.

Výhrevnosť sa pohybuje od 33,9 do 34,8 MJ/kg (8 100 – 8 350 kcal/kg).

## Využitie
Antracit, spomedzi všetkých druhov uhlia, produkuje pri spaľovaní najmenej nežiaducích emisií. Po zapálení dobre horí stálym plameňom.

## Referencie

## Iné projekty

Kategória:Uhlie
Adam Deadmarsh

**Adam Deadmarsh** (* 10. máj 1975, Trail, Britská Kolumbia) je bývalý hokejový útočník a hráč klubov NHL Quebec Nordiques, Colorado Avalanche a Los Angeles Kings. 

V drese Colorada získal Stanley Cup v roku 1996. V roku 2001 ho vymenili do Los Angeles, kde hrával okrem iného aj so slovenským hokejistom Žigmundom Pálffym. 

Ako naturalizovaný Američan reprezentoval Spojené štáty na Zimných olympijských hrách v rokoch 1998 a 2002. 

## Externé odkazy
* 

Kategória:Hokejisti USA
Kategória:Strieborní olympijskí medailisti v ľadovom hokeji
Kategória:Strieborní olympijskí medailisti USA
Kategória:Hráči Quebec Nordiques
Kategória:Hráči Colorado Avalanche
Kategória:Hráči Los Angeles Kings
Kategória:Hokejisti draftovaní klubom Quebec Nordiques
Kategória:Osobnosti z Britskej Kolumbie
Kategória:Víťazi Stanleyho pohára
Miloš Štědroň

Prof. PhDr. et MgA. **Miloš Štědroň**, CSc.  (* 9. február 1942, Brno), je český muzikológ, hudobný skladateľ a univerzitný profesor.

## Život a dielo
Vyštudoval muzikológiu a bohemistiku na filozofickej fakulte Univerzity J. E. Purkyně v Brne (terajšia Masarykova univerzita), kde absolvoval v roku 1964. V rokoch 1965-1971 študoval skladbu na Janáčkovej akadémii múzických umění u Aloisa Piňosa, Miloslava Ištvana, Ctirada Kohoutka a Jana Kapra, pokračoval postgraduálnym štúdiom experimentálnej a elektroakustickej hudby a viacerými študijnými pobytmi (Nemecko, USA, Belgicko, Holandsko, Rakúsko). V súčasnosti prednáša na Ústave hudební vědy Masarykovej univerzity a hudobnej fakulte JAMU.

Ja autorom filmovej a scénickej hudby, za svoju prácu dostal viacero ocenení, napr. v Súťaži mladých skladateľov ČSSR za skladby Mistr Machaut v Čechách a Terra; 1. cenu v Prix musical de Radio Brno a 1. cenu v Prix musique folklorique de Radio Bratislava v roku 1975 za skladbu Pláč Růženy Danielové z Hrubé Vrbky nad manželem v Osvětimi (spolu s A. Parschom); cenu medzinárodného festivalu v Santanderi v roku 1980 za hudbu k filmu Balada pro banditu; hlavnú cenu PRIX BOHEMIA 1981 za scénickú hudbu a 2 ceny ministra kultúry ČR. 

## Literatúra
* 

## Iné projekty

## Externé odkazy
* 
* 
* 
* Miloš Štědroň na FDb.cz
* Miloš Štědroň na Musica.cz
* Vzpomínka Miloše Štědroně na jeho strýce Bohumíra
* Poznejte ... skladatel Miloš Štědroň - rozhovor 

Kategória:Českí hudobní skladatelia
Kategória:Českí muzikológovia
Kategória:Českí hudobní pedagógovia
Kategória:Českí univerzitní profesori
Kategória:Vyučujúci na Filozofickej fakulte Masarykovej univerzity v Brne
Kategória:Absolventi Masarykovej univerzity
Kategória:Absolventi Janáčkovej akadémie múzických umení
Kategória:Osobnosti z Brna
Ti-n-Bider

náhľad|Satelitná snímka krátera.
**Ti-n-Bider** alebo **Tin Bider** je francúzsky názov impaktného krátera po dopade meteoritu v Alžírsku. Správny arabský názov krátera znie pravdepodobne تين بايدر, čiže v prepise **Tín Bájdar** (pričom predposledné písmeno by mohlo byť namiesto a samohláska u alebo i).

Má 6 km v priemere a jeho vek sa odhaduje na 70 miliónov rokov (krieda alebo mladší). Kráter nie je prikrytý nánosmi mladších sedimentov a je dobre viditeľný. Charakter telesa, ktoré ho spôsobilo nie je známy. Hĺbka krátera je 500 m. Pod kráterom je sopka, ale žiadna sopečná činnosť nie je známa. Vedci sa snažia preskúmať tento kráter, ale neodvažujú sa tam vstúpiť, práve pre spomínanú sopku.

## Referencie

## Iné projekty

## Externé odkazy

*po anglicky - databáza dopadov kozmických predmetov

Kategória:Geografia Alžírska
Kategória:Impaktné krátery na Zemi
Začiatočníctvo

**Začiatočníctvo** môže byť:
*stav začiatočníka, pozri začiatočník
*začiatky, začiatočné práce
Zdvojovanie

**Zdvojovanie** alebo **zdvojenie** alebo **duplikácia** je rozmnožovanie na dvojnásobok. Pozri dva a dvojnásobok.

Kategória:Výrazy
Asanácia

**Asanácia** môže byť:
* všeobecne: odstránenie nečistoty; vyčistenie zanedbaného alebo znečisteného priestoru
* súbor opatrení na ozdravenie životného prostredia, najmä:
** v lekárstve: ozdravenie okolia človeka, najmä hygieny, pozri asanácia (medicína)
** v zdravotnom stavebníctve: odstránenie technických, dopravných alebo estetických nedostatkov územia, štvrte, sídliska, zástavby, krajiny s podobne, spravidla prestavbou a modernizáciou bytového fondu a zbavením nevhodných prístavieb, pozri asanácia (obývané územie)
** asanácia pôdy
** v lesníctve: ničenie škodlivých organizmov v lese, pozri asanácia (les)
* v civilnej obrane: opatrenia na dekontamináciu povrchu tiel ľudí a iných organizmov, predmetov a terénu po použití zbraní hromadného ničenia, pozri asanácia (vojenstvo)
* operácia ŠtB s cieľom vyhnať nepohodlné osoby zo socialistického Česko-Slovenska, pozri akcia Asanácia
Azbest

thumb|Azbest pod mikroskopom
**Azbest** je technické označenie skupiny 6 jemne vláknitých silikátových minerálov používaných pre svoje vhodné fyzikálne vlastnosti v priemysle. Azbesty vytvárajú dlhé tenké vláknité štruktúry, ktoré sa štiepajú po dĺžke. Oceňovaná je najmä ich vysoká teplota tavenia, ktorá je okolo 1 100 °C – 1 500&nbsp;°C. Ide o silikáty s obsahom železa (Fe), horčíka (Mg), vápnika (Ca), hliníka (Al) a sodíka (Na). Delia sa na dve skupiny:
* amfibolové azbesty: tvoria ich vláknité odrody amfibolu ako je amozit (Fe7Si8O22(OH)2, hnedý azbest), krokydolit (modrý azbest), tremolit, aktinolit a antofylit
* chryzotilové azbesty: tvoria ich chryzotil (Na2Fe2+3Fe3+2Si8O22(OH)2, biely azbest), antigorit a lizardit

## Vlastnosti a použitie
Jeho typickou vlastnosťou je nehorľavosť a čiastočne žiaruvzdornosť. Azbest je pevný a ohybný, dajú sa z neho tkať tkaniny. Je tiež zlým tepelným vodičom. Je odolný voči kyselinám a zásadám. Azbest nemá charakteristický zápach ani chuť. Jeho vlákna sa dobre viažu s cementom.

Azbest sa používal na výrobu eternitu, potrubia, v chemickom a potravinárskom priemysle ako filtračné plátno. Pre svoju tepelnú odolnosť sa používal na výrobu tkanín určených do horľavého prostredia. Vlákna sa splietajú a vznikajú ohňovzdorné látky a dosky. Ako nehorľavá vláknitá prísada sa používal do cementov, ako nehorľavá nástreková hmota, požiarna izolácia a pod.

## Škodlivosť
Azbest je pre ľudský organizmus vysoko škodlivý. Jeho nebezpečnosť spočíva v malých rozmeroch jeho vlákien. Pri mechanickom poškodení sa ihličky azbestu dostávajú do vzduchu, kde sú schopné vznášať sa. Vdýchnutím sa dostávajú do pľúc, kde sa zabodnú do pľúcnych mechúrikov (ostré ihlice), dráždia ich a časom okolo nich môže vzniknúť rakovinový nádor. Ide o silne karcinogénnu látku. 

Používanie azbestu je na Slovensku zakázané. Azbestové materiály a nástreky sa považujú za nebezpečný odpad. Na území Slovenska smie azbestové materiály odstraňovať (napr. starú krytinu) iba oprávnená spoločnosť. Oprávnenie vydáva Úrad verejného zdravotníctva. Odstránený azbest musí byť stabilizovaný a uskladnený na skládke s príslušným povolením.

## Produkcia
V roku 2009 bolo vyprodukovaných po celom svete 2 milióny ton azbestu. Najväčším ťažiteľom je Rusko, produkujúce asi 50 % svetovej ťažby. Nasleduje Čína (14 %), Kazachstan (10,5 %), Kanada (9 %) a Brazília (12,5 %). Ďalšími významnými výrobcami sú USA a Zimbabwe.

## Referencie

## Iné projekty

## Externé odkazy
* EPA Asbestos
* Úrad verejného zdravotníctva SR 

Kategória:Skupina serpentínu
Kategória:Karcinogény IARC skupiny 1
Kategória:Prírodné vlákna
Celulóza

**Celulóza** alebo **buničina** môže byť:
*rastlinný polysacharid, súčasť stien rastlinných buniek, pozri celulóza (organická látka)
*vláknitá hmota na výrobu papiera a iných látok, synonymum: technická celulóza, pozri buničina (papier)

Názov buničina je v prvom význame zastaraný.

## Iné projekty
Povojník batatový

thumb|Kvitnúci povojník batatový.
**Povojník batatový** (iné názvy: **povojník batátový**, **povojnica batatová**, **povojnica batátová**, **batata**, **batáta**; staršie: *zemiak sladký*, *indický zemiak*; lat. *Ipomoea batatas*) je druh tropickej rastliny z čeľade pupencovité (lat. *Convolvulaceae*).

Hľuza povojníka sa nazýva **batat** (to je od roku 2020 aj kodifikovaný tvar) alebo **batát** alebo **sladký zemiak** a konzumuje sa ako zelenina.

## Hľuza

Hľuza povojníka batatového, čiže batat, obsahuje cukor a škrob. V tropických oblastiach nahrádza zemiaky. Pochádza, rovnako ako zemiak, zo strednej Ameriky. Bataty dorazili do Európy skôr ako zemiaky a v tom čase sa omnoho viac cenili.

### Zloženie
Batat býva zväčša nepravidelného tvaru, patrí medzi najvýživnejšiu zeleninu vďaka vysokému obsahu nasledujúcich látok:
* Betakaroténje rastlinné farbivo pôsobiace proti vzniku niektorých druhov rakoviny (žalúdka, pankreasu, úst a ďasien) a makulárnej degenerácii. V batatoch sa nachádza výnimočné množstvo betakaroténu (jeden batat dodá 187 percent odporúčanej dennej dávky).
thumb|Batat
* Draslíkje minerál, ktorý pôsobí priaznivo na srdcovú činnosť. Znižuje krvný tlak a riziko vzniku srdcových chorôb, obličkových kameňov a mŕtvice. V batate je bohato obsiahnutý.
* Kyselina chlorogenová
* Kyselina kávovátáto fenolová zlúčenina vykazuje účinky v boji proti rakovine a chorobe AIDS.
* Luteín a zeaxantíntieto dve karotenoidové farbivá prepožičiavajúci batatom ich sýto oranžovú farbu. Môžu pomáhať v ochrane pred aterosklerózou, niektorými druhmi rakoviny a očnými chorobami.
* Nerozpustná vlákninakonzumácia batatov so šupkou zaisťuje vysoký príjem nerozpustnej vlákniny, ktorá pôsobí proti vzniku zápchy, divertikulózy, hemoroidov a je účinná proti obezite (stredne veľký batat dodá vyše 2 g nerozpustnej vlákniny).
* Pektínviac ako polovicu vlákniny v batatoch tvorí rozpustný pektín, ktorý znižuje hladinu cholesterolu.
* Rastlinné sterolytieto zlúčeniny znižujúce hladinu cholesterolu môžu obmedziť riziko vzniku rakoviny viazaním karcinogénnych činidiel v tráviacom trakte.
* Vitamín B6sladké zemiaky dodávajú značné množstvo vitamínu B6, ktorý by mal pomáhať v prevencii srdcových ochorení, mŕtvice, depresie a nespavosti.
* Vitamín Chojné množstvo vitamínu C obsiahnuté v batatoch môže podporiť imunitný systém a hojenie rán a tiež pomáhať v prevencii degeneratívnych očných ochorení.

## Referencie

## Iné projekty

Kategória:Pupencovité
Kategória:Zelenina
Sladký zemiak

**Sladký zemiak** môže byť ľudovo:
*batat 
*slnečnica hľuznatá (=topinambur; lat. *Helianthus tuberosus*)
*zastarano: artičoka zeleninová (lat. *Cynara scolymus*)

## Zdroje
Eugen Ruffínyi

**Eugen Ruffínyi** (* 1. marec 1846, Dobšiná† 13. január 1924, tamže) bol slovenský banský  inžinier, jaskyniar, objaviteľ Dobšinskej ľadovej jaskyne.

## Život
### Detstvo
Rodina Ruffinyiovcov pochádzala z Talianska, do Dobšinej sa prisťahovali ako banskí odborníci.

Narodil sa v rodine Pavla Ruffínyi, ktorý bol banský inžinier a vynikajúci banský merač a jeho manželky Rosiny rodenej Remenyikovej. Eugen ako dieťa chodil do základnej školy najskôr v Dobšinej, ale strednú školu navštevoval v Rožňave a v Kežmarku, neskôr v Košiciach. V štúdiách pokračoval v Banskej Štiavnici, kde v roku 1869 získal titul banského inžiniera. Po štúdiách sa vrátil do Dobšinej a tu sa vo funkcii banského merača stal banským a hutným inšpektorom.

### Objaviteľ Dobšinskej ľadovej jaskyne
Už ako dieťa ho zaujímali miestne povesti, ktoré hovorili o neprebádaných miestach v podzemí. Na letných prázdninách roku 1869 sa Eugen s priateľom poručíkom Gustávom Langom vybral k priepasti blízko Dobšinej. Ruffínyi hodil kameň do úzkeho otvoru, kde bolo počuť ako sa kameň kotúľa a naráža na iné kamene a po celý čas sa zdola ozýva čudný dutý zvuk. Po chvíli ticha Gustáv Lang vystrelil zo svojej loveckej pušky dole do úzkej štrbiny a zdola sa ozvala niekoľkonásobná dutá ozvena výstrelu. Po týchto pokusoch Eugen Ruffinyi dospel k záveru, že vnútro vrchu Duča v sebe ukrýva jaskyňu. Obaja sa dohodli, že sa sem neskôr vrátia a pokúsia sa priestory preskúmať.

15. júna 1870 začali spolu s A. Megom prieskumom jaskyne. Eugen Ruffinyi istený svojimi priateľmi na konopnom lane vstúpil do podzemia ako prvý. Verejnosti bola jaskyňa sprístupnená už rok po jej objavení a v roku 1887 bola ako prvá jaskyňa v Európe elektricky osvetlená.

## Ocenenie
Na počesť Eugena Ruffínyiho bola pomenovaná Základná škola v Dobšinej.

## Iné projekty

## Zdroj
* Banské múzeum v Rožňave

## Externé odkazy
* Záznam o narodení a krste v matrike záznam číslo 32 – evanjelická farnosť v Dobšinej; pokrstený ako János Eugen Pál Ruffinyi

Kategória:Slovenskí banskí inžinieri
Kategória:Slovenskí jaskyniari
Kategória:Slovenské osobnosti talianskeho pôvodu
Kategória:Osobnosti z Dobšinej
Dôkaz sporom

**Dôkaz sporom** alebo **dôkaz per absurdum** je dôkaz pomocou zákona *[[reductio ad absurdum]]*, teda dôkaz podľa vzorca: ak platí "z A vyplýva B", potom ak vieme, že "z A vyplýva opak B", tak platí opak A. 

Inými slovami je dôkaz sporom toto: ak "z A vyplýva B" a zároveň "z A vyplýva opak B", tak platí opak A. Alebo slovne: Ak z nejakého predpokladu A vyplýva výrok B a súčasne jeho negácia, potom musí platiť negácia A. 

Je to obmena/špeciálna forma nepriameho dôkazu. 

## Príklad
Ako príklad dokážeme, že \sqrt 2 nie je racionálne číslo. Dokazujeme nepriamo. Predpokladáme, že \sqrt 2 je racionálne číslo. To znamená, že existujú celé čísla p a q také, že
:\frac{p}{q}=\sqrt 2
pričom q je rôzne od nuly a p a q sú nesúdeliteľné.

Umocnením oboch strán rovnice na druhú dostaneme, že p^{2}/q^{2}=2. Z nenulovosti q vyplýva p^{2}=2q^{2}, teda číslo p^{2} je párne. Keďže p^{2} je štvorec, znamená to, že aj samo p je párne a možno ho teda vyjadriť v tvare p=2m kde m je nejaké celé číslo. Keď posledný vzťah skombinujeme so vzťahom p^{2}=2q^{2} zistíme, že (2m)^{2}=2q^{2},  z čoho po upravení dostaneme 2m^{2}=q^{2} ,čo znamená, že aj q^{2} je párne číslo. Znovu, keďže q^{2} je štvorec, znamená to, že aj q je párne.
Takto sme dokázali, že p aj q sú párne čísla a teda číslo 2 je ich spoločným deliteľom. Ale to je spor s predpokladom, že p a q sú nesúdeliteľné.

## Pozri aj
* Dôkaz (matematika)

## Externé odkazy
* Dôkaz sporom na  pohodovamatematika.sk 

Kategória:Logika
Kategória:Dôkazy
Zívanie

[thumb|right|200px|[Joseph Ducreux: Autoportrét (zívanie), 1783]]
**Zívanie** je predĺžený vdych s otvorenými ústami; pri únave, ospalosti, emocionálnej infekcii v skupine (dlhý prejav).

## Iné projekty

## Externé odkazy
* 

Kategória:Reflexy
Kategória:Spánok
Zaľúbenie sa

**Zaľúbenie sa** alebo **zamilovanie sa** môže byť:
*vzniknutie lásky niekoho, pozri láska
*vzniknutie zaľúbenosti niekoho, pozri zaľúbenosť
Reductio ad absurdum (zákon)

**Reductio ad absurdum** je v logike zákon tohto znenia: (A ⇒ B) ⇒ ((A ⇒ non-B) ⇒ non-A)

Vyjadrené slovami: Ak platí "z A vyplýva B", potom ak vieme, že "z A vyplýva opak B", tak platí opak A. Používa sa napríklad v dôkaze sporom.

Kategória:Logika
Reductio ad absurdum

**Reductio ad absurdum** môže byť:
*v logike:
**istý zákon, pozri Reductio ad absurdum (zákon)
**nepresne: dôkaz sporom
**veľmi nepresne: nepriamy dôkaz, pozri nepriamy dôkaz (logika)
*v práve: nepriamy dôkaz, pozri nepriamy dôkaz (právo)
Nepriamy dôkaz

**Nepriamy dôkaz** môže byť:
*v logike: pozri nepriamy dôkaz (logika)
*v práve: indícia, pozri nepriamy dôkaz (právo)
Modus tollens

**(Pravidlo) modus tollens** alebo **(pravidlo) modus tollendo tollens** je nasledujúca schéma usudzovania: ((A ⇒ B) Λ non-B) ⇒ non-A. 

Vyjadrené slovami: Ak platí "z A vyplýva B" a súčasne vieme, že platí opak B, tak platí opak A. Príklad: Ak platí "ak mám peniaze, tak si kúpim auto" a auto si nekúpim, tak nemám peniaze.

Táto schéma usudzovania je z hľadiska logiky bezchybná, je teda logická.

## Pozri aj
* modus ponens

## Externé odkazy
* Prirodzená dedukcia vo výrokovej logike

Kategória:Logika
Brutto registrovaná tona

**Brutto registrovaná tona**, skrátene **BRT**, je anglická objemová miera, používaná dosiaľ v námorníctve a námornej doprave, ktorá určuje veľkosť plavidla. Nepatrí do SI. Nie je to jednotka hmotnosti, ani neurčuje výtlak plavidla a tonáž.

1 BRT = 100 stopa³ = 2,8316 m³

Kategória:Jednotky objemu
John LeClair

**John LeClair** (* 5. júl 1969) je bývalý americký hokejista, ktorý odohral 16 sezón v National Hockey League.

Bol draftovaný v roku 1987 Montrealom Canadiens. V Montreale odohral necelých 6 sezón, počas ktorých sa mu podarilo v roku 1993 získať Stanleyho pohár. Počas sezóny 1994/95 ho po 9 odohraných zápasoch vymenili do Philadelphie Flyers. Tu prestúpil spolu s Ericom Desjardinsom a Gilbertom Dionnom vo výmene za Marka Recchiho. Vo Philadelphii odohral 10 sezón, patril k najlepším strelcom mužstva. Bol súčasťou slávnej formácie "légia skazy" v rokoch 1994 - 1997, ktorú tvoril s kanadským centrom Ericom Lindrosom a švédskym krídelníkom Mikaelom Renbergom. LeClair hral za Flyers 10 sezón a bol jedným z najproduktívnejších hráčov v histórii klubu, keď strelil 333 gólov a ďalších 35 v play-off, čo ho zaraďuje medzi 10 najlepších strelcov v histórií Flyers. 23. júla 2005 v dôsledku novej kolektívnej zmluvy, ktorá zaviedla platový strop pre NHL bol klub nútení ukončiť spoluprácu so svojím dlhoročným náhradným kapitánom.

15. augusta 2005 podpísal zmluvu s Pittsburghom, kde odohral spolu 94 zápasov. 

Reprezentoval  na ZOH v roku 2002, kde získali striebornú medailu.

V roku 2009 ho spolu s Tonym Amontem, Tomom Barrassom a Frankom Zambonim uviedli do Siene slávy amerického hokeja.

## Štatistiky

 **Legenda**
 
* **Z** - Odohraté zápasy (Zápasy)
* **G** - Strelené góly (Góly)
* **A** - Prihrávky na gól (Asistencie)
* **B** - Kanadské body (Strelené góly sčítané s prihrávkami na gól)
* **TM** - Trestné minúty


## Referencie


## Externé odkazy
* 

## Iné projekty

Kategória:Hokejisti USA
Kategória:Strieborní olympijskí medailisti v ľadovom hokeji
Kategória:Strieborní olympijskí medailisti USA
Kategória:Víťazi Stanleyho pohára
Kategória:Hokejisti draftovaní klubom Montreal Canadiens
Kategória:Hráči Montreal Canadiens
Kategória:Hráči Philadelphia Flyers
Kategória:Hráči Pittsburgh Penguins
Kategória:Osobnosti z Vermontu
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Sochárstvo v starovekom Egypte

**Sochárstvo v starovekom Egypte** sa riadilo prísnymi predpismi, podľa ktorých sa určovala kvalita diela. V priebehu troch tisícročí to viedlo k tomu, že v sochárstve prebehli len minimálne zmeny týkajúce sa prevažne použitých materiálov a techniky, ale nie formy. Najstaršie sochy pochádzajúce z 2. dynastie sa tak takmer nelíšia od sôch posledných faraónov.

Pre sochu sa v starovekom Egypte používalo označenie **tevet** a predstavovala viac, než len obraz osoby alebo boha. Egypťania verili, že pre svoju trvácnosť má socha schopnosť uchovávať zobrazený objekt na večnosť. Sochám boli pripisované magické schopnosti, mimo iné aj tá uchovať ľudskú dušu *[[Ka (staroveký Egypt)|ka]]* aj v prípade, že by sa po smrti mumifikované telo osoby rozpadlo. Od tohoto pôvodného účelu sa ustupovalo od Strednej ríše, kedy sa začali sochy panovníkov umiestňovať aj na verejne prístupných miestach ako pamiatky na ich vládu.

Staroegyptské označenie pre sochárov bolo **kestej**.

## Materiál
Egyptskí sochári poznali viacero materiálov, ktoré používali na zhotovovanie sôch – kameň, drevo aj kovy. Do dnešných čias sa zachovalo najviac kamenných sôch, čo ale možno pripísať skôr trvácnosti materiálu než jeho obľúbenosti u sochárov. Kamenné sochy sa tesali najčastejšie z mäkkých druhov kameňa, hlavne vápenca, pretože sa dali ľahšie opracovať. Zriedkavejším materiálom bola žula. Je známe aj použitie pieskovca. Doklady o výrobe sôch z dreva máme z reliéfov, kde sú sochári zobrazení, ako pracujú v dielni tesárov a truhlárov, a tiež z niekoľkých hrobiek, v ktorých sa zachovali drevené podobizne majiteľov. Čo sa týka kovov, o ich použití v sochárstve máme správy až z Novej ríše. Výnimkou je medená socha faraóna Pepiho I., ktorá bola vyrobená z tepaných a nitovaných plátov. 

## Pracovný postup
Egyptskí sochári pracovali v remeselníckych dielňach, prípadne priamo na miestach, kde sa kameň ťažil. Používali kamenné kladivá na najhrubšie tesanie, dláta a paličky na jemnejšie opracovávanie. Na vyhladenie povrchu sôch sa používali tesly. Konečné úpravy sa robili okrúhlymi kameňmi vajcového tvaru, alebo kremičitým práškom, kožou a vodou.

## Zdroje
* Strouhal, E.: *Život starých Egypťanu.* Panorama, 1989.
* Watterson, B.: *Egypťané.* Nakladatelství Lidové noviny, Praha, 2005.

kategória:Umenie v starovekom Egypte
Staroveký Egypt
Hartford Whalers

thumb|right

**Hartford Whalers** (tiež známy ako New England Whalers, vo WHA v rokoch 1972-79) je bývalý americký hokejový klub hrajúci v NHL v rokoch 1979 až 1997. Jeho sídlom bolo Hartford v americkom štáte Connecticut. Jeho nástupcom sa stal klub Carolina Hurricanes. 

## Slávni hráči
*Sean Burke
*Kevin Dineen
*Ron Francis
*Gordie Howe
*Sami Kapanen

## Kapitáni tímu

## Prvé voľby v drafte
* 1979:   Ray Allison (18. celkovo)
* 1980:   Fred Arthur (8. celkovo)
* 1981:   Ron Francis (4. celkovo)
* 1982:   Paul Lawless (14. celkovo)
* 1983:   Sylvain Turgeon (2. celkovo)
* 1984:   Sylvain Cote (11. celkovo)
* 1985:   Dana Murzyn (5. celkovo)
* 1986:   Scott Young (11. celkovo)
* 1987:   Jody Hull (18. celkovo)
* 1988:   Chris Govedaris (11. celkovo)
* 1989:   Bobby Holik (10. celkovo)
* 1990:   Mark Greig (15. celkovo)
* 1991:   Patrick Poulin (9. celkovo)
* 1992:   Róbert Petrovický (9. celkovo)
* 1993:   Chris Pronger (2. celkovo)
* 1994:   Jeff O'Neill (5. celkovo)
* 1995:   Jean-Sébastien Giguère (13. celkovo)
* 1996:   nevyberali

## Individuálne rekordy tímu
* Najviac gólov v sezóne: Blaine Stoughton, 56 (1979–80)
* Najviac asistencií v sezóne: Ron Francis, 69 (1989–90)
* Najviac bodov v sezóne: Mike Rogers, 105 (1979–80/1980–81)
* Najviac trestných minút v sezóne: Torrie Robertson, 358 (1985–86)
* Najviac bodov v sezóne, obranca: Mark Howe, 80 (1979–80)
* Najviac bodov v sezóne, nováčik: Sylvain Turgeon, 72 (1983–84)
* Najviac výhier v sezóne: Mike Liut, 31 (1986–87)

## Iné projekty


Kategória:Šport v Hartforde (Connecticut)
Kategória:Hokejové kluby USA
Kategória:Bývalé kluby NHL
Ka (staroveký Egypt)

**Ka** () je označenie starovekých Egypťanov pre životnú silu, ktorá odlišovala živú osobu od mŕtvej, jednu z piatich častí duše. Smrť nastala, keď Ka opustilo telo. Podľa staroegyptských predstáv tvoril ka pred narodením človeka boh Chnum na hrnčiarskom kruhu alebo ho dieťaťu odovzdával muž v svojom semene.

Egypťania tiež verili, že ka potrebovalo jesť a piť. Z tohto dôvodu sa mŕtvym obetovalo jedlo a nápoje. Ka sa živilo iba **kau** (životnou silou) obetín a neprijímalo ich v celku. V egyptskej ikonografii bolo ka zobrazované ako druhý obraz človeka, čo viedlo k tomu, že v starších prácach bolo Ka prekladané ako dvojník.

Opakom Ka bolo Ba, ktoré predstavovalo schránku pre Ka (ľudské telo). Mŕtvy boli balzamovaní, aby sa Ka mohlo vrátiť do svojho Ba.

Julian Jaynes v svojej teoretickej práci *Pôvod vedomia v rozpade dvojdielnej mysle* (The Origin of Consciousness in the Breakdown of the Bocameral Mind) uvádza, že Ka bolo pôvodne halucinačným „božím hlasom“ podobným tomu, aký zažívajú schizofrenici. Podľa tejto teórie nebola väčšina ľudí v ranom staroveku plne vedomá, a preto je jeho teória považovaná za pochybnú väčšinou vedeckej obce.

## Pozri aj
* Ba
* Náboženstvo starovekého Egypta

Kategória:Staroegyptská mytológia
Janáčkova akademie múzických umění

**Janáčkova akademie múzických umění** je verejná umelecká vysoká škola so sídlom v Brne pozostávajúca z hudobnej a divadelnej fakulty. Bola založená v roku 1947 a v súčasnosti tu študuje viac ako 500 študentov, ktorí sa pripravujú na umeleckú profesiu.

## Iné projekty


Kategória:Vysoké školy v Česku
Kategória:Školy v Brne
Zoznam prezidentov Afganistanu

## Prezident
*Muhammad Dáúd Chán (1973–1978)

## Predseda  Revolučnej rady
*Núr Muhammad Tarakí (1978–1979), LDSA1)
*Hafizulláh Amín (1979), LDSA
*Babrak Karmal (1979–1986), LDSA
*Hadží Muhammad Chamkaní (1986 - 1987)
*Muhammad Nadžíbulláh (1987–1992), LDSA
*Abdurrahmán Hatís (1992)
*Sibghatulláh Mudžaddadí (1992)
*Burhánuddín Rabbání (1992–1994/1996 + 1996 - 2001 ako protivládca)

## Predseda najvyššej rady (Taliban)
* Mulláh Muhammad Rabbání (1996–2001)
* Maulví Abdul Kabír (apr. - nov. 2001; úradujúci)

## Prezident
*Burhánuddín Rabbání (nov. - dec. 2001) - druhý raz
*Hámid Karzáí (od dec. 2001)

## Vysvetlivky
# LDSA – Ľudová demokratická strana Afganistanu (afganskí komunisti)

Afganistan
Kategória:Prezidenti Afganistanu
The Clash

**The Clash** bola anglická punková hudobná skupina počas rokov 1976 až 1986. Patrili k najvplyvnejším skupinám 70. rokov. 
The Clash v svojej hudbe spájali punk, reggae, jazz, ska, dance a veľa ďalších hudobných štýlov. Kapela sa preslávila taktiež svojími neobvykle živelnými koncertami.

Od svojích začiatkov bola kapela trochu vzdialená ostatným podobným kapelám, aj hudobným nadaním svojích členov a ich textami. Vášnivý politický idealizmus v textoch Joe Strummera a Micka Jonesa kontrastoval s nihilizmom Sex Pistols, jednoduchosťou The Ramones a experimentálnosťou The Talking Heads. Ich prvý album mal názov The Clash. Album London Calling z roku 1979 je považovaný za jeden z najlepších albumov histórie a časopis Rolling Stone ho vyhlásil za album 80. rokov, aj keď vyšiel na konci roku 1979.

Štýl a hudba The Clash ovplyvnila obrovské množstvá ďalších kapiel. V roku 2003 boli The Clash uvedení do Rock and Roll Hall of Fame.

## Diskografia

### Štúdiové albumy
* *[[The Clash (album)|The Clash]]* (1977) 
* *[[Give 'Em Enough Rope]]* (1978)
* *[[London Calling]]* (1979)
* *[[Sandinista!]]* (1980)
* *[[Combat Rock]]* (1982)
* *[[Cut the Crap]]* (1985)

### Koncertné albumy
* *[[From Here to Eternity: Live]]* (1999)
* *[[The Clash: Live At Shea Stadium]]* (2008)
* *[[The Clash: Live Jamaica 27.11.82]]* (bootleg)

## Iné projekty


Clash, The
Neekvivalentná úprava rovnice

**Neekvivalentná úprava rovnice** je každá taká úprava rovnice, ktorá nie je ekvivaletná. Takýmito úpravami sú napríklad umocnenie a odmocňovanie – pri umocňovaní môžu vzniknúť nové korene, pri odmocňovaní zas korene odpadnúť.

Kategória:Matematika
Jack Black

**Thomas Jacob „Jack“ Black** (* 28. august 1969, Santa Monica, Kalifornia, USA) je americký herec, youtuber, zabávač a hudobník. Hrá v amerických komédiách a vystupuje v hudobno-zábavnej dvojici Tenacious D.

## Iné projekty

## Externé odkazy
* 
* Jack Black na csfd.cz 

Kategória:Filmoví herci USA
Kategória:Rockoví gitaristi USA
Kategória:Heavymetaloví gitaristi USA
Kategória:Rockoví speváci USA
Kategória:Heavymetaloví speváci USA
Kategória:Komici USA
Kategória:Filmoví herci židovského pôvodu
Kategória:Speváci židovského pôvodu
Kategória:Gitaristi židovského pôvodu
Kategória:Osobnosti USA židovského pôvodu
Kategória:Osobnosti zo Santa Monica
Štátny znak Andorry

right|thumb|Štátny znak Andorry
**Štátny znak Andorry** – Jeho štít je rozštvrtený, v prvom bielom poli je žltá mitra a barla urgelského biskupa, v druhom, žltom, tri červené pásy zo znaku grófov z Foix, v tretom žltom, štyri červené pásy  zo znaku Katalánska (Andorrčania sú Katalánci) a v štvrtom, tiež žltom, dva  červené voly zo znaku grófov z Beárn. Andorra je totiž od r. 1278 pod spoločnou ochranou urgelského biskupa a francúzskych grófov z Foix (ktorých r. 1290 vystriedali grófi z Beárn, potom francúzska koruna, teraz francúzsky prezident). Pod štítom je nápis v latinčine **Virtus Unita Fortior** (Zjednotená statočnosť je silnejšia) Symbolika tejto spoločnej správy sa objavuje i vo zložení vlajky: modrá a červená farba je odvodená z vlajky francúzskej, žltá a červená z vlajky španielskej.

## Iné projekty

Andorra
Kategória:Andorra (štát)
Gymnázium (Trebišov, Komenského 32)

**Gymnázium na Komenského 32 v Trebišove** je jedným z dvoch trebišovských gymnázií. Založené bolo 12. septembra 1949 a patrí medzi najstaršie vzdelávacie inštitúcie v regióne Zemplín. Od jeho založenia prešlo bránami školy  6045 absolventov, v súčasnosti študuje na škole vyše 600 študentov.

## História
Rozhodnutím PŠVU v Bratislave 4. augusta 1949 boli preložené tri gymnaziálne triedy zo Spišského Podhradia do Trebišova. Vyučovanie sa začalo 12. septembra 1949 s jednou prvou, jednou druhou a jednou  treťou triedou v budove vtedajšej 8-ročnej strednej školy. V rokoch 1949-1953 mala škola oficiálny názov Gymnázium. V roku 1953 bola premenovaná na Jedenásťročnú strednú školu, v roku 1959 sa zmenil na Dvanásťročnú strednú školu a v roku 1961 na Všeobecnovzdelávaciu strednú školu. Pod  súčasným názvom, Gymnázium v Trebišove, je škola známa od 1. septembra 1969.

## Riaditelia gymnázia
* 1949 - 1951 Emanuel Harman
* 1951 - 1980 Mikuláš Gallay
* 1980 - 1985 Juraj Sobek
* 1985 - 1991 PhDr. Ján Bodnár
* 1991 - 1999 Mgr. Karol Grega
* 1999 - 2009 RNDr. Miroslav Repovský
* 2009 - 2024 Mgr. Mária Kašaiová
* 2024 - súč. RNDr. Dagmar Ružinská

## Študijné odbory
* Gymnázium (4-ročné)
* Gymnázium - informatika
* Gymnázium (8-ročné)
*Bilingválne gymnázium

## Súčasti školy
* Jazyková škola
* Stredisko záujmovej činnosti
* Akreditované testovacie centrum - ECDL

## Známi absolventi
* Branislav Ciberej - moderátor (absolvent 1996)
* Martin Ďurišin - viceprimátor Prešova (1997)
* Mária Ďurišinová - hádzanárka (1979)
* Anton Hajduk - astronóm, prvý rektor obnovenej Trnavskej univerzity v Trnave (1953)
* Martina Horná - moderátorka (1997)
* Jozef Iľko - meterológ (1956)
* Táňa Radeva - herečka (1976) 
* Ingrid Timková - herečka (1985)

## Foto
* Fotografie z osláv 60. výročia 

## Referencie


## Externé odkazy
*www.gymtv.sk - oficiálna stránka školy

Kategória:Gymnáziá na Slovensku
Kategória:Školy v Trebišove
Relatívne predĺženie

**Relatívne predĺženie** (iné názvy: **relatívna elongácia**, **pomerné predĺženie**) je bezrozmerná fyzikálna veličina. Je to pomer medzi zmenou dĺžky a pôvodnou dĺžkou. Zmena dĺžky je hodnota o ktorú sa daný materiál natiahne buď zmenou teploty alebo pôsobením normálovej sily. Zmena dĺžky je rozdiel medzi novou dĺžkou a pôvodnou dĺžkou. Predĺženie môže byť teda spôsobené pôsobiacou silou alebo zmenou teploty. Relatívne predĺženie sa označuje symbolom **<math>\epsilon</math>**.

## Výpočet
\epsilon = \frac {\Delta l}{l_0} = \frac {l_u - l_0} {l_0} 
 
kde:
***<math>l_0</math>** je pôvodná dĺžka (dĺžka pred deformáciou)
***<math>l_u</math>** je dĺžka tyče po deformácií.

Kategória:Bezrozmerné veličiny
Kategória:Mechanika
Taliansky chrtík

**Taliansky chrtík** je plemeno psa uznané v FCI v skupine 10 pod číslom 200. 

## Pôvod
História tohto plemena siaha až do čias starovekého Grécka a Egypta. Je dokonalou zmenšeninou plemien loviacich zrakom. Nepochybne ho vyšľachtili pred tisíckami rokov a to zmenšovaním chrtov štandardnej veľkosti. Bol chovaný najmä ako spoločník predovšetkým príslušníkmi kráľovských a šľachtických rodov. Jeho popularita dosiahla vrchol v 19. storočí.

## Vzhľad a povaha
Taliansky chrtík je pes kvadratického telesného rámca. Svojimi tvarmi pripomína greyhounda, je však jemnejší a elegantnejší. Je to ladný, rýchlo sa pohybujúci pes. Jeho srsť môže byť rôzne sfarbená - povolené sú krémová, biela, modrá, hnedá a čierna. Na srsti sa môžu vyskytovať biele plochy. Starostlivosť o srsť nie je náročná, pre dosiahnutie lesklej a zdravej srsti je však vhodná pravidelná starostlivosť.

Taliansky chrtík je inteligentný a temperamentný pes, ktorý svojej veľkosti vyžaduje veľmi veľa pohybových aktivít. Je vhodný aj k deťom či starším ľuďom. Zvyčajne sa dobre znáša s inými psami. 

Vďaka svojej krátkej srsti, ktorá je bez podsady znáša dobre slnko, avšak nemá rád zimu.

## Odkazy
* Klub chovateľov chrtov

Kategória:Chrty
Kategória:Plemená psov z Talianska
Jonathan Glazer

**Jonathan Glazer** je anglický filmový režisér a autor mnohých hudobných a iných videí. 

Narodil sa v roku 1966 v Londýne. Študoval divadelný dizajn na Nottingham Trent University. 

## Filmografia
### Hudobné videá
* *[[Karmacoma]]* od Massive Attack (1995)
* The Universal od Blur (1995)
* *[[Street Spirit (Fade Out)]]* od Radiohead (1996)
* *[[Virtual Insanity]]* od Jamiroquai (1996)
* Cosmic Girl od Jamiroquai (1997)
* Into My Arms od Nick Cave and the Bad Seeds (1997)
* Karma Police od Radiohead (1997)
* Rabbit in Your Headlights od UNKLE ft. Thom Yorke (1998)
* *[[A Song for the Lovers]]* od Richard Ashcroft (2000)
* Live with Me od Massive Attack  (2006)

### Filmy
* *[[Sexy Beast]]* (2000)
* *[[Birth (film)|Birth]]* (2004)
* *[[Under the Skin]]* (2008)

### Televízne Reklamy
* Guinness - Surfer
* Guinness - Swimblack
* Levi's - Odyssey
* Levi's - Kung Fu
* Stella Artois - Final Orders
* Stella Artois - Devil's Island
* Nike - Parklife
* Sony Bravia - Paint
* Motorola Red *(nevydané)*

Kategória:Britskí režiséri hudobných videí
Kategória:Britskí filmoví režiséri
Kategória:Držitelia Oscara za najlepší cudzojazyčný film
Kategória:Osobnosti z Londýna
Stéphane Sednaoui

**Stéphane Sednaoui** (* 23. október 1960, Paríž, Francúzsko) je francúzsky fotograf a režisér. 

Od roku 1990 natočil veľké množstvo hudobných videí skupín ako Red Hot Chili Peppers, U2, Kylie Minogue  a Alanis Morissettová.   

## Externé odkazy
* Oficiálna stránka 
* A selection of Stephane's work at Believe Media 
* 
* The Directors Label "The Work of Director:Stéphane Sednaoui" webpage 
* Interview on Massive Attack Area

Kategória:Francúzski režiséri hudobných videí
Kategória:Francúzski fotografi
Kategória:Osobnosti z Paríža
Brett Ratner

thumb|Brett Ratner**Brett Ratner** (* 28. marec 1969, Miami Beach) je americký filmový režisér a režisér viacerých hudobných videí. 

## Dielo
### Filmy
**[[The Boys From Brazil]] (2008)
**Rush Hour 3* (2007)
**X-Men: The Last Stand* (2006)
**After the Sunset* (2004)
**Red Dragon* (2002)
**Rush Hour 2* (2001)
**The Family Man* (2000)
**Rush Hour* (1998)
**Money Talks* (1997)
**Whatever Happened to Mason Reese* (1990)

=== Televízia ===
**Prison Break* (2005) (Sezóna 1)

=== Hudobné videá ===
*"*Neznámy''" (2007) (Courtney Love)
*"You Spin Me 'Round (Like A Record)" (2007) (Jessica Simpson)
*"Say OK" (2007) (Vanessa Hudgens)
*"A Public Affair" (2006) (Jessica Simpson)
*"These Boots Are Made for Walkin'" (2005) (Jessica Simpson)
*"We Belong Together" (2005) (Mariah Carey)
*"It’s Like That" (2005) (Mariah Carey)
*"Diddy" (2001) (P. Diddy)
*"Thank God I Found You" (2000) (Mariah Carey)
*"Heartbreaker" (1999) (Mariah Carey)
*"Beautiful Stranger" (1999) (Madonna)
*"I Still Believe" (1998) (Mariah Carey)
*"Triumph" (1997) (Wu-Tang Clan)
*"Nuttin' But Love" (1994) (Heavy D and the Boyz)

Kategória:Filmoví režiséri USA
Kategória:Režiséri hudobných videí USA
Tulcea (župa)

thumb|Poloha župy v Rumunsku

**Tulcea** je župa v Rumunsku na východe krajiny v delte Dunaja. Má rozlohu  a žije tu 265 349 obyvateľov. Sídlom župy je mesto Tulcea.

## Významné mestá
* Tulcea
* Babadag
* Isaccea
* Măcin
* Sulina

## Iné projekty

Kategória:Župy v Rumunsku
Timiș (župa)

thumb|Poloha župy v Rumunsku

**Timiș** alebo **Temešvárska župa** je župa v najzápadnejšej časti rumunského Banátu vo Veľkej dunajskej kotline. Má rozlohu , žije tu 659 512 obyvateľov a sídlom župy je mesto Temešvár.

## Významné mestá
* Temešvár – 305 977
* Lugoj – 46 189
* Sânnicolau Mare – 13 298
* Jimbolia – 11 605
* Recaș – 8 188
* Buziaș – 7 738
* Făget – 7 356
* Deta – 6 582
* Gătaia – 6 101
* Ciacova – 4 939

## Iné projekty

Kategória:Župy v Rumunsku
Suceava (župa)

thumb|Poloha župy v Rumunsku

**Suceava** je župa v na severe Rumunska. Väčšina jej územia patrí k Bukovine, východná časť k rumunskému Moldavsku, západné okrajové oblasti ležia v Sedmohradsku. Má rozlohu , žije tu 688 435 obyvateľov a jej sídlo je mesto Suceava.

## Významné mestá
* Suceava
* Fălticeni
* Rădăuţi
* Câmpulung Moldovenesc
* Vatra Dornei
* Broşteni
* Cajvana
* Dolhasca
* Frasin
* Gura Humorului
* Liteni
* Milişăuţi
* Salcea
* Siret
* Solca
* Vicovu de Sus

## Iné projekty

Kategória:Župy v Rumunsku
Sibiu (župa)

thumb|Poloha župy v Rumunsku

**Sibiu** alebo **Sibiňská župa** je župa v Rumunsku približne v strede krajiny. Má rozlohu , žije tu 421 724 obyvateľov a jej sídlom je mesto Sibiu.

## Významné mestá
* Sibiu
* Mediaş
* Agnita
* Avrig
* Cisnădie
* Copşa Mică
* Dumbrăveni
* Miercurea Sibiului
* Ocna Sibiului
* Sălişte
* Tălmaciu

## Iné projekty

Kategória:Župy v Rumunsku
Satumarská župa (Rumunsko)

thumb|Poloha župy v Rumunsku

**Satumarská župa** (iné názvy: **Satmárska župa**, **Satmarská župa**; rumunsky *Județul Satu Mare*) je župa na severozápade Rumunska. Má rozlohu , žije tu 367 281 obyvateľov (aj Slováci). Je súčasťou karpatského euroregiónu a jej sídlom je mesto Satu Mare.

## Významné mestá
* Satu Mare (mesto)
* Carei
* Negrești-Oaș
* Tășnad

## Iné projekty

Kategória:Župy v Rumunsku
Salaj

**Salaj** je priezvisko, pozri Salaj (priezvisko), napr.:

* Jan Salaj (* 1949), český hokejista, bronzový medailista na ME 1969 do 19 rokov
* Jozef Salaj (1932 – 2011), slovenský geológ a paleontológ
* Andrea Salajová, slovenská spisovateľka žijúca vo Francúzsku

## Referencie

## Pozri aj
* Sălaj
* Salajka
* Szalay
* Szalai
Floppy

**Floppy** môže byť:
*slangovo disketa
*počítačová hra, pozri Floppy (počítačová hra)
*postava (Mr. Floppy) zo seriálu s anglickým názvom Unhappily Ever After

## Pozri aj
*The Floppy (Indoor Golf Ball)
*The Floppy Show
Călărași (župa)

thumb|Poloha župy v Rumunsku

**Călărași** je župa na juhovýchode Rumunska. Má rozlohu 5 088 km², žije tu 324 617 obyvateľov a jej sídlom je mesto Călărași.

## Významné mestá
* Călărași
* Oltenița
* Budești
* Fundulea
* Lehliu-Gară

## Iné projekty

Kategória:Župy v Rumunsku
Giurgiu (župa)

thumb|Poloha župy v Rumunsku

**Giurgiu** je župa v Rumunskom Valašsku na juhu krajiny. Má rozlohu 3 526 km², žije tu 297 859 obyvateľov a jej sídlom je mesto Giurgiu.

## Významné mestá
* Giurgiu 
* Bolintin-Vale
* Mihăileşti
* Dealu

## Iné projekty

Kategória:Župy v Rumunsku
Klužská župa

**Klužská župa** môže byť:
*uhorská župa, pozri Klužská župa (Uhorsko)
*bývalá maďarská župa, pozri Klužská župa (Maďarsko)
*rumunská župa, pozri Cluj (župa)
Iași (župa)

thumb|Poloha župy v Rumunsku

**Iași** alebo po slovensky **Jasy** je župa v rumunskom Moldavsku na východe krajiny. Má rozlohu 5 476 km² a žije tu 816 910 obyvateľov. Sídlom župy je mesto Jasy.

## Významné mestá
* Jasy
* Pașcani

## Iné projekty

Kategória:Župy v Rumunsku
Hunedoara (župa)

thumb|Poloha župy v Rumunsku

**Hunedoara** alebo **Huňadská župa** je župa v Rumunskom Sedmohradsku. Má rozlohu 7 063 km² a žije tu 485 712 obyvateľov. Sídlom župy je mesto Deva.

## Významné mestá
* Deva 
* Hunedoara 
* Brad
* Lupeni
* Orăştie
* Petroşani
* Vulcan

## Iné projekty

Kategória:Župy v Rumunsku
Salaš (župa)

thumb|Poloha župy v Rumunsku

**Salaš** (; iné názvy: **Šalajská župa, Siladská župa**) je župa v Rumunsku, v Transilvánii. Má rozlohu , žije tu 248 015 obyvateľov a jej sídlom je mesto Zalău.

## Významné mestá
* Zalău 
* Cehu Silvaniei
* Jibou
* Șimleu Silvaniei

## Referencie

## Iné projekty

Kategória:Župy v Rumunsku
Érd

**Érd** je mesto v Maďarsku v Peštianskej župe v okrese Érd. 

Má rozlohu , žije tu  obyvateľov () a je súčasťou metropolitnej oblasti mesta Budapešť.

## Partnerské mestá
*  Lubaczów, Poľsko
*  Poynton, Spojené kráľovstvo 
*  Reghin, Rumunsko

## Iné projekty

## Externé odkazy
* Oficiálna stránka

Kategória:Mestá v Maďarsku
MB

**MB** môže byť:
* skratka jednotky kapacity pamäťových médií, pozri megabajt
* skratka pre majstrovské body
* skratka pre Mercedes-Benz
* skratka pre Mladú Boleslav
* skratka pre základnú dosku (*angl.* motherboard)
Cluj (župa)

thumb|Poloha župy v Rumunsku

**Cluj**, alebo **Klužská župa** () je župa v Rumunsku na severozápade krajiny. Má rozlohu 6 674 km², žije tu 702 755 obyvateľov a jej sídlom je mesto Kluž.

## Významné mestá
* Kluž 
* Turda
* Dej
* Câmpia Turzii
* Gherla
* Huedin

## Iné projekty

Kategória:Župy v Rumunsku
S.T.A.L.K.E.R.: Shadow of Chernobyl

**S.T.A.L.K.E.R.: Shadow of Chernobyl** je akčná počítačová hra z pohľadu prvej osoby vydaná ukrajinskou vývojárskou skupinou GSC Game World. Niektoré pojmy (*„Zóna“*, *„Stalker“*) pochádzajú zo sci-fi románu *[[Piknik pri ceste]]* od ruských spisovateľov Arkadija a Borisa Strugackých, ktorý bol neskôr sfilmovaný Andrejom Tarkovským pod názvom Stalker.

## Príbeh

Dej hry sa odohráva v okolí jadrovej elektrárne Černobyľ po jej výbuchu. Hráči sa zhostia úlohy "stalkera" &ndash; dobrodruha putujúceho tajuplnou "Zónou" plnou nevysvetliteľných anomálií, artefaktov a mutantov. Hlavná postava po strate pamäti postupne odkrýva svoj zvláštny príbeh pomocou záznamov v PDA, ktorý je stalkerovou jedinou spojkou s minulosťou. Hra ponúka rôzne zakončenia príbehu v závislosti od rozhodnutí a činov hráča. Veľký dôraz je kladený aj na komunikáciu s NPC postavami a na obchodovanie s tovarom rôzneho druhu.

## Pozri aj
* S.T.A.L.K.E.R.: Clear Sky

## Iné projekty

## Externé odkazy
* Oficiálna stránka 

Kategória:Akčné počítačové hry a videohry
Kategória:First-person shooter
Kategória:Počítačové hry na hrdinov
Kategória:Počítačové hry z 2007
Kategória:Počítačové hry
Kategória:Hry pre Windows
Kategória:Černobyľská havária
Hunedoara

**Hunedoara** môže byť:
*mesto a hrad v Rumunsku, pozri Hunedoara (mesto)
*župa v Rumunsku, pozri Hunedoara (župa)

**de Hunedoara** je pôvodný, teda rumunský, názov rodu Huňadyovcov
Huňadská župa

**Huňadská župa** môže byť:
*uhorská župa, pozri Huňadská župa (Uhorsko)
*rumunská župa, pozri Hunedoara (župa)
Sălaj

**Sălaj** alebo po slovensky **Salaš** (staršie *Šalaj*) môže byť:

* župa v Rumunsku, pozri Salaš (župa)
* rieka v Rumunsku, pozri Sălaj (rieka)

## Pozri aj

* Salaj
Salaš

**Salaš** môže byť:

* v pastierstve:
** základná výrobná a hospodárska jednotka (t. j. farma) pasenia hospodárskych zvierat (najmä oviec) v letnom kŕmnom období vo vzdialenejších pastvinách v Karpatoch (v širšom zmysle aj inde, napr. v Alpách), tvorená (pri chove oviec) najmä ohradou (t.j. košiarom), kolibou (t. j. chatou pre pastierov), senníkmi a honelnicou, spravidla vrátane samotných zvierat a ovčiarov, pozri salaš (farma)
**regionálne: 
***ovčiarska/valaská koliba, pozri pod koliba (stavba)
***ustajňovací priestor pre ovce blízko obydlia (zimná ovčiareň, letná ohrada)
***neohradené miesto, kde sa stádo ponecháva cez obed
**salašný spolok príslušiaci k jednej farme
**chotárna maštaľ alebo chotárny ovčinec, pozri pod maštaľ a ovčinec
* v dávnej slovenčine aj: hostinec, prístrešok
* hovorovo: pohostinstvo s typickými slovenskými jedlami, pozri salaš (pohostinstvo)
*osada v Skalici, pozri Salaš (Skalica)
*lokalita v obci Uhrovec, pozri pod Uhrovec
* v Česku:
** časť mesta Zlín, pozri pod Zlín
** obec v Česku, pozri Salaš (okres Uherské Hradiště)
* v Srbsku:
**sídlo v meste Zaječar, pozri Salaš (Zaječar)
**rieka, pozri Salaš (rieka)
* v Rumunsku: Sălaj (v oboch významoch)

## Referencie
Temešvárska župa

**Temešvárska župa** môže byť:
*župa v Uhorsku, pozri Temešvárska župa (Uhorsko)
*župa v Rumunsku, pozri Timiş (župa)
Dosvedčenie

**Dosvedčenie** je potvrdenie, podopretie svedectvom, vyslovenie súhlasu.

## Externé odkazy
* 

Kategória:Právo
Sobia zlatá horúčka

**Sobia zlatá horúčka** (v angl. *Cariboo Gold Rush*) je najslávnejšou zlatou horúčkou v histórii kanadskej provincie Britská Kolumbia. Pojem "zlatá horúčka" znamená masovú migráciu veľkého počtu ľudí do oblasti, kde boli nájdené veľké množstvá zlata.

## Vypuknutie zlatej horúčky
thumb|Mesto ''Barkerville''
Zlatá horúčka sa začala v roku 1861 objavom zlata v zátoke Keithley Creek, ležiacej východne od mesta Quesnel. Náleziská zlata v oblasti okresu Cariboo si vyžadovali kopanie šácht a iné druhy viac sofistikovaného dobýjania, na rozdiel od klasického ryžovania zlata pozdĺž rieky Fraser. V oblasti vyrástlo niekoľko miest, najvýznamnejším bolo mesto Barkerville, ktoré je v súčasnosti chránené ako súčasť národného dedičstva a turistická atrakcia. Medzi ďalšie významné mestá tej éry patria Quesnel Forks, Keithley Creek, Quesnellemouthe, Antler, Richfield a Fort Alexandria.

## Národnosti zlatokopov
Sobia zlatá horúčka sa niekedy nesprávne udáva ako dôvod vytvorenia britskej kolónie Britská Kolumbia. V skutočnosti bola kolónia založená tri roky pred jej vypuknutím, ako reakcia na nával amerických *[[prospektor]]ov* (hľadačov zlata - zlatokopov).

Národnosť prospektorov v okrese Cariboo bola na rozdiel od južných oblastí kolónie, kde tiež dochádzalo ku zlatým horúčkam, prevažne britského a kanadského pôvodu. Jedným z dôvodov menšieho počtu Američanov bolo aj vypuknutie občianskej vojny.

## Stavba obcí a ciest v oblasti
Časť obyvateľov sa rozhodla usadiť v oblasti už natrvalo, vďaka tomu sa mesto Quesnel stalo najväčším a najznámejším z osád, ktoré boli postavené za zlatej horúčky.  Medzi mestá nachádzajúce sa na trase *Sobiej cesty* patrilo mesto Williams Lake a osady Clinton a 100 Mile House. No medzi najväčšie a najdôležitejšie patrilo mesto Barkerville, ktoré vyrástlo v okolí najziskovejšieho a najslávnejšieho náleziska zlata v oblasti Cariboo.

## Sobia dopravná cesta
thumb|Trasa ''Sobiej cesty'' je vyznačená červenou a  trasa parníkov modrou farbou. Cesty k iným náleziskám zlata sú vyznačené bodkovane.
Značný nárast počtu nálezísk zlata bol podnetom na stavbu cesty Cariboo Wagon Road (Sobej dopravnej cesty), ktorá obišla staré cesty skrz kaňon Fraser a Douglasovu cestu, ktorá končila v osade Lillooet. Využila údolie rieky Thompson a od osady Ashcroft viedla údolím rieky Bonaparte, kde sa napojila na starú cestu vedúcu z osady Lillooet do osady Clinton.

Sobia cesta bola veľkým, no nevyhnutným bremenom pre infraštruktúru kolónie. Vďaka nej sa mohla uplatňovať kontrola a udržiavať poriadok na náleziskách zlata v okrese Cariboo. Ich bohatstvo mohlo oveľa ľahšie plynúť cez vnútrozemie do Spojených štátov.

Aj keď sa v čase jej dokončenia Sobia zlatá horúčka skončila, naďalej ostávala dôležitou cestou v oblasti, kde spájala bane, zlatokopecké osady a mestá Richfield, Antler, Bullion, Williams Creek a Quesnel Forks.

## Externé odkazy
* Informácie o Sobiej zlatej horúčke    
* Dejiny a priebeh Sobiej zlatej horúčky 

Kategória:Britská Kolumbia
Kategória:Zlaté horúčky
Timiș

**Timiş** môže byť:
*župa v Rumunsku, pozri Timiș (župa)
*bývalá administratívna jednotka v Rumunsku, pozri Timiș (Ţinutul)
*rieka v Rumunsku:
**v západnom Rumunsku a Srbsku, pozri Timiș (rieka, západné Rumunsko)
**prítok Oltu, pozri Timiș (rieka, Brašov)
Cluj

**Cluj** môže byť:
*rumunský názov mesta Kluž do roku 1974 (potom sa volalo Cluj-Napoca), pozri Kluž
*Klužská župa
Satumarská župa

**Satumarská župa** alebo **Satmárska župa** alebo **Satmarská župa** môže byť:

*župa v Uhorsku, pozri Satumarská župa (Uhorsko)
*bývalá župa v Maďarsku, pozri Satumarská župa (Maďarsko)
*župa v Rumunsku, pozri Satumarská župa (Rumunsko)
Satu Mare

**Satu Mare** môže byť v Rumunsku:
* mesto, historický slov. názov: Satmár, pozri Satu Mare (mesto)
* Satumarská župa
* obec v župe Suceava, pozri Satu Mare (Suceava)
* dedina v obci Secusigiu
* dedina v obci Stângăceaua
* dedina v obci Crucea v župe Suceava
Sibiu

**Sibiu** (historický slovenský názov **Sibiň**) môže byť:
*mesto v Rumunsku, pozri Sibiu (mesto)
*župa v Rumunsku, pozri Sibiu (župa)